/ 


DISPUTATIO  MEDICA 

INAUGURALIS 

DE 

> 

PHTHISI  PULMONALI. 

/ 


✓ 


V 


DISPUTATIO  MEDICA 

INAUGURALIS 

D  E 

PHTHISI  PULMONALI: 


3 


QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.T.P, 

ACADEMIA  EmmURGENM  PRJEFECTI; 

NECNON 

Amplissimi  SENATUS  ACADEMICI  Consensu,  et 
Nobilissimae  FACULTATIS  MEDICJE  Decreto; 

3^ro  i^JraDu  ^oftori^, 

SUMMISQUE  IK  MEDICINA  HONORIBUS  AC  PRIVILEGII 
RITE  ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

GEORGIUS  JOANNES  OGILVY, 

ANGLUS. 

VII.  Calendarum  Julii,  hora  locoque  solitis. 


- - ‘‘  Tertia  est,  longeque  periculosissima  species, 

“  quam  Grasci  nominaverunt.” 

Celsus. 


EDINBURGI : 

EXCUDEBANT  ADAMUS  NEILL  ET  SOCII, 


1804. 


) 


Digitized  by  the  Internet  Archive 
in  2020  with  funding  from 
Wellcome  Library 


https://archive.org/details/b31967772 


NOBILI  VIRO, 

ALEXANDRO  WEDDERBURN 

Comiti  Rossltn^ 

Baroni  Loughborougii^ 

NUPER 

Summo  Cancellario 

MAGNJE  BRITANNI.^:, 

^c, 

INGENUARUM  ARTIUM  SCIENTIA, 

ET  OMNIBUS  VIRTUTIBUS 
HOMINEM  VEL  CIVEM,  DECORANT,- 
ORNATISSIMO  ; 

1 

'  DE  Rege,  deque  Patria, 

PER  MULTOS  ANNOS 
OPTIME  MERITO  ; 

HANC  DISSERTATIONEM 
PEREXIGUAM, 

SUMMA  OBSERVANTIA, 


D  D.  Cque 

GEORGIUS  JOHANNES  OGILVY. 


\ 


ERRATA. 

t 

Fag.  7.  lin.  4.  pro  acridi.  lege  acres. 

■  14.  —  10.  autumnale - autumnali 

— —  25.  -—19.  —  familiare  ;  — —  familiari  5 
,  41,  21.  —  inhalcndis  inhalandis 


( 


Now  spring  returns  :  biit  not  to  me  returns 
The  vernal joy  my  hetter  years  have  hnown  : 

JDim  m  my  hreast  life^s  dylng  taper  hurns^ 

And  ali  the  joy s  of  life  nvith  heaith  are  Jlo^wn* 

Siartlng  and  shinP rlng  in  th^  inconstant  'ivlndy 
Meagre  and  pale,  the  ghost  of  <what  I  ^as, 

Beneath  some  hiasted  tree  I  lie  reclin^dy 
And  count  the  silent  moments  as  they  pass  - 

The  nvingcd  momentSy  nvhose  unstaying  speed 
No  art  can  stop,  or  in  their  coiirse  arrest ; 

Whose  jlight  shall  shortiy  count  me  ‘ivith  the  deady 
Andlay  me  dozun  in  peace  with  them»that  rest- 

Farewelly  ye  blooming  felds  !  ye  cheerfid  pJains  / 
Enoitgh  for  me  the  church-yard’ s  lonely  moundy 
IVhere  melancholy  nvith  stili  silence  reignsy 
And  the  ranh  grass  nvaves  6* er  the  cheerlefs  ground* 

There  let  me  sleepy  forgotten,  in  the  clay^ 

When  death  shall  shut  these  nveary  aching  eyesy 
Rest  in  the  hopes  of  an  eternal  day^ 

Till  the  long  night  is  gone^  and  the  last  morn  aris  e  • 

M.  Bruce. 

¥NTER  omnes  morbos  quibus  obnoxia  est 
gens  humana,  nullus  est  summam  atten¬ 
tionem  medicorum  magis  sibi  vindicans  quam 

e 

Phthisis,  sive  vastationes  ejus  speclamus,  sive 
illos  qui  saevitiae  ejus  objiciuntur.  Ex  ta¬ 
bulis  mortuorum  Londinensibus  patet,  phthi- 
sin  pulmonalem  quadraginta  millia  hominum 
et  amplius,  in  hac  insula  quotannis  absu- 

A 


mere  ^ 

mere  ;  et  haec  generis  humani  strages  imma¬ 
nis  in  juvenes  praecipue  cadit,  saepe  in  formo¬ 
sissimos,  praecipue  sequioris  sexus,  et  in  eos 
qui  ingenio,  et  animi  et  corporis  elegantia, 
praestant  Exempla  porro  innumera  sunt, 
morbi  hujus  per  totas  familias  grassandi,  et 
eas  extinguendi,  ut  et  in  aliis  multa  miserorum 
corpore  lente  et  miserrime  debilitato  tabes¬ 
centium.  Licet  dicere,  ex  experientia  luc¬ 
tuosissima,  de  morbo  hoc  pertinaci  et  invete¬ 
rato  ;  de  spe  subita  ac  laeta,  sed  -  crudeli  et  il¬ 
ludente,  qua  nonnunquam  amicos  amantes  at 
anxios  et  maestos  ludit  hic  morbus,  spe  vale¬ 
tudinem  gratam  et  quasi  certam  praebente,^ — > 
at  quae  brevi,  signo  omni  fausto  evanido, 
evanescit ;  itaque  tristitia  maxima  amicos  af¬ 
ficiens,  quippe  quibus  spes  nulla  est  amplius 
relicla, 

DE- 

DEFINITIO. 

Morbus  hic  a  Culleno  celeberrimo  defi¬ 
nitur  : 

Corporis  emaciatio  et  debilitas,  cum  tussi, 

m 

febre  hedlica,  et  plerumque  exped:oratione 
purulenta 

\ 

HISTORIA  MORBL 

Morbus  hic,  licet  in  plurimis  regionibus 
orbis  terrarum  haud  peregrinus ;  in  quibus¬ 
dam  multum,  et  forsan  in  nulla  plus  quam  in 
Insula  hac,  aliter  admodum  fere  valetudini 
faventi,  grassatur. 

Licet  sexum  utrumque,  at  foemininum  for¬ 
san  fere  magis,  aggreditur ;  utrumque  et  ab 

astate 


*  Synops.  Nosolog,  Metbod.  ad  gen.  xxxvii. 

aetate  pubere,  usque  ad  annum  trigesimum, 
et  aliquando  ad  quadragesimum  ;  quamvis 
nec  hic  desunt  exceptiones.  Hujus  morbi 
duratio  admodum  varia  est ;  multum  fortasse 
a  vitas  ratione  pendet.  Aliquando  citb  mor¬ 
ti  dat ;  nonnunquam  vero,  et  haud  infrequen- 
ter,  miserum  aegrum  annos  duos  vel  etiam 
plures  vexat. 

Inter  medicos  multum  disputatum  est,  an 
phthisis  in  Britannia  ex  contagio  originem 
d^cit.  Plures  in  singulis  familiis  eo  afficiun¬ 
tur  ;  unde  labem  heraeditariam  esse  mihi  veri¬ 
simile  videtur.  Opinio  contraria,  miseris  aegris 
infelicissima,  in  regionibus  multis  peregrinis 
viget,  in  quibus  certior  fa6lus  sum,  langues¬ 
centem  hoc  morbo  miserum  quasi  pestem  vi¬ 
tari. 

A  tussi  levi,  et  nimis  saepe  neglecta,  fere 
originem  trahit  morbus  hic,  ab  omni  exer¬ 
citatione  et  nodis  accessu  audus,  at  plerum-  ■ 
que  absque  signo  ullo  admodum  insigni  vel 
dolore  fixo  :  gradatim  fit  frequentior,  prae¬ 
sertim  node  et  post  cibum  ;  lingua  evadit 

rubra  5 

rubra  ;  pulsus  celeres  et  duri ;  aeger  de  pec¬ 
tore  constrido  queritur  ;  dolet  thorax  totus, 
vel  pars  tantum  lateris ;  et  somnus,  propter 
tussin  et  dyspnoeam,  multum  turbatur.  Sub 
stadium  hoc,  evadit  gradatim  emaciatio  ;  ap¬ 
petitus  cibi  minuitur,  et  vires  ab  exercita¬ 
tione  quavis  levi  exhauriuntur.  Stadii  hujus 
duratio  varia  est ;  saepe  per  hiemem  tussis 
et  febris  tamen  demum  augentur  :  brevi  fit 
expellor atio  ;  pulsus  evadunt  pleni  et  crebri ; 
gingivae  rubrae,  et  facies  constridta ;  vox  cava, 
et  dolor  lateris  urgens ;  respiratio  frequens 
et  laboriosa :  exacerbationes  matutinae  et  ves¬ 
pertinae  aegrum  vexant ;  rubor  circumscriptus 
genarum  observari  potest ;  decubitus  in  latus 
alterutrum  difficilis  est ;  cutis  sentitur  cali¬ 
dus  et  aridus  ;  oculi  evadunt  coloris  mar-^ 
garitas  referentis,  et  dolores  migrantes  par¬ 
tibus  corporis  variis  queritur  ^ger :  vespe¬ 
rem  versus,  membra  extrema  inferiora  mul¬ 
tum  tumescunt ;  evadit  expedoratio  crebra, 
purulenta  et  saepe  sanguine  imbuta  ;  un¬ 
gues  fiunt  adunci,  deciduntque  capilli :  ve¬ 
hementer 

hementer  saepe  urget  dyspnoea  ;  sequuntur 
sudores  no<^urni  maxime  copiosi,  diarrhoea, 
quae  vires  miseri  quam  maxime  exhauriunt : 
ad  finem  versus  morbi,  lingua  immunda  seu 
cum  aphthis  obdu6la  observari  potest ;  fit  de¬ 
mum  delirium,  convulsiones  lenes,  et  brevi 
aeger  extremum  halitum  efflat. 


DE  CAUSIS  MORBI. 

Ob  ejus  frequentiam  in  Insula  hac,  dantur 
rationes  variae  ;  sed  harum  plurimae  minus 
rat^,  et  certe  dubiae. 

Placet  multis  audloribus,  causam  phthisis 
opificiis  nostris  numerosis,  eoque  vitae  generi 
maxime  sedentariae,  tribuere.  At  argumen¬ 
tum  hot;  ad  hominum  genus  hocce  solum  per¬ 
tinet,  ideoque  ut  causa  generalis  ferri  non  po¬ 
test. 

Putant 

Putant  alii  oriri  a  cibo  animali  nimio,  et 
liquoribus  distillatis,  ab  incolis  nimis  usurpa¬ 
tis,  ex  quo  fiunt  corpora  eorum  crassa,  eX  hu¬ 
mores  praeter  naturam  calidi  et  acridi.  At 
argumento  huic  obstat,  phthisin  vigere  in  re¬ 
gionibus  quibusdam  aliis,  in  quibus  cibo  ani¬ 
mali  parum  vescuntur  ;  et  quidem,  in  Hi¬ 
bernia  et  Caledonia,  genus  hominum  paupe¬ 
rius,  fere  ladte  et  dieta  farinaria  utitur,  neque 
ob  hanc  rem  phthisis  expers.  Neque,  me 

judice,  generalem  tbea  usum,  ut  causam  ve- 

* 

risimiliorem  habendam  esse  oportet :  quando¬ 
quidem  pro  certo  novimus,  in  regionibus  qui¬ 
busdam  peregrinis,  maxime  usurpari  theam ;  et 
nihilominus  regionum  incolis  harum,  prae  in¬ 
sulae  hujusce  incolis,  phthisin  morbum  esse  pe¬ 
nitus  ignotum. — Mihi  igitur,  phthisim  scro¬ 
fulae  et  coelo  vario  et  mutabili,  tribuendam 

persuadetur. 

1^. 


qAus^ 

Cx\US^  PR^DISPONENTES. 

Constat  inter  medicos  fere  omnes,  ex  tem¬ 
peramentis  omnibus  sanguineum  esse  huic 
morbo  opportunissimum  ;  quod  notatur  cute 
tenui,  nitida,  oculis  et  capillis  candidioribus, 
venis  magnis  et  tumidis.  Phthisici  fere  etiam 
corpore  modo  peculiari  formato  sunt ;  scili¬ 
cet,  collo  longo  et  tenui,  thorace  contradlo  et 
angusto,  humeris  prominentibus,  et  in  genere 
corpore  tenuiore, 

Modu^  vitae  peculiaris,  a  multis  est  ut 
causa  praedisponens  habendus  :  At  mihi  vide¬ 
tur  genus  vitae  omne  fere,  phthisi  esse  obno¬ 
xium.  Haud  negandum  tamen  est  ob  operae 
naturam  lapicidas,  molarios,  lanariosque,  ge¬ 
nera  prae  aliis  esse  hominum  multo  magis 
phthisi  obnoxia.  Constat  etiam  inter  omnes, 
corporis  habitu  scrofuloso  proditos,  huic 
morbo  esse  proclives ;  scilicet,  qui  sunt  labro 
superiore  tumido,  facie  florida,  glandulis  con¬ 
globatis  in  cervice  audis  praediti,  vel  quibus 
est  Ophthalmia  tarsi. 


CAUSJE 

CAUSJE  EXCITANTES. 

UuM  hoc  vitium  a  variis  omnino  fontibus, 
et  ab  aliis  morbis  praegressis,  originem  ducit, 
omnes  causas  quae  huic  morbo  ansam  dant 
enumerare  difficillimum  est ;  praeterea  limites 
hujusce  libelli  ar6li,  de  praecipuis  earum  men¬ 
tionem  facere  tantum  sinunt. 

imo,  Hamoptysis,  —  Vix  dubitandum  est 
quin  phthisis  saepius  a  haemoptysi  proveniat : 
si  sanguis  aut  serum  effundatur  in  substan¬ 
tiam  cellulosam,  vel  pulmonum  cellulas,  basin 
phthisi  dat,  praecipue  si  in  eam  proclivitas 
adsit, 

2 do,  Catarrhus, — Omnibus  notum  est,  post 
catarrhum  longum,  phthisin  pulmonalem  haud 
raro  insequi. 

Iis  labe  haereditaria  laborantibus,  scrofulo- 
sis  maxime,  est  periculosus  :  ita  sanguinis 

motus 

motus  per  pulmones  impeditur  ;  hinc  distri¬ 
butio  abnormis  et  congestio,  quas  vasa  sangui¬ 
nea  debilitat  et  distendit,  et  rupturae  obnoxia 
reddit :  hinc  forsan  pulmonis,  vel  quod  sae^ 
pius  fit,  tuberculorum  in  pulmone  existen- 
tium,  infiammatio. 

3tio,  Asthma,— di  multis  inter  causas  phthi- 
seos  enumeratur.  In  praedispositis,  me  judice, 
facile  fieri  posse  causam  excitantem  :  At  ex¬ 
empla  sunt  multa,  admodum  senum,  annos 
multos  hoc  morbo  laborantium. 

4to,  Pneumonia,  —  a  multis  habetur  causa 
excitans  :  at  haec  frequentissime  antequam 
ad  statum  suppurationis  evaserit,  suppri¬ 
mitur  ;  et  etiam  quando  hoc  fit,  ex  pedto- 
re  ejicitur  plerumque  pus,  vel  sanatur  ul¬ 
cus. 

5to,  Tubercula. — Observationibus  satis  com¬ 
pertum  est,  scrofulosos  prae  omnibus  aliis 

phthisi 

phthisi  obnoxios  esse,  .et  maximam  partem 
phthiscorum  hanc  dispositionem  plane  ha¬ 
bere.  Sunt  quidem  medici  non  parvi  nomi¬ 
nis,  qui,  ex  centum  aegrotis  phthisi  absump¬ 
tis  nonaginta  ad  minimum,  scrofulosos  esse, 

I 

ponunt.  Praeterea,  magna  certe  similitudo 
et  analogia  est  inter  tubercula  et  ulcera  phthi¬ 
sica  in  pulmonibus,  et  tumores  abcessusque 
scrofulosos  in  casteris  corporis  partibus 

CuLLENO  celeberimo  judice,  oriri  possunt 
tubercula  ab  acrimonia  a  morbis  variis  orta, 
e.  g.  a  variola,  a  morbillis,  a  scarlatina,  et 
praesertim  a  scrofula  f. 

Causis 


*  Vid.  Gregor.  Tent.  Inaug.  p.  23. 

f  Au(51:or  hic  acutissimus  et  dodissimus  inquit  : 

In  one  case,  and  that  too  a  verj  frequent  one,  of 
phthisis,  it  appears,  that  the  noxious  acrirnony  is  of 
the  same  kind  with  that  which  prevails  in  scro¬ 
fula.  This  maj  be  concluded  from  observing,  that 
a  phthisis,  at  its  usual  periods,  frequently  attacks 
persons  born  of  scrofulous  parents  ;  that  is,  of  parents 
who  had  been  alFe6led  with  scrofula  in  their  young- 
er  years ;  that  very  often,  when  the  phthisis  ap- 

pear 

Causis  his  generalibus  excitantibus  licet  ad¬ 
dere  calculos,  aut  materiam  extraneam  in 
pulmone,  frigus,  humorem,  exinanitionem  so¬ 
litam  repente  supressam,  syphilin,  vel  licet 
certius  remedium  ejus,  scilicet  ab  usu  by- 
drargyri. 

Secundum  DoHorem  Beddoes,  causam  ex¬ 
citantem  frequentissimam  esse  sanguinem  ni¬ 
mis  oxygenatum. 


CAUSA  PROXIMA. 


Causa  proxima  hujus  morbi  satis  inno¬ 
tuit. 


Cadaverum 


pears,  there  occur  at  the  same  time  some  lymphatic 
tumors  in  tlie  external  parts  *,  and  very  often  I  have 
found  the  tabes  mesenterica,  which  is  a  scrofulous 
afFection,  joined  with  the  phtjiisis  pulmonalis.  To 
ali  this  I  would  add,  that,  even  when  no  scrofulous 
affe6lion  has  either  manifestly  preceded  or  accompa- 
nied  a  phthisis,  this  last,  however,  moft  commonly 
affedls  persons  of  a  habit  resembling  the  scrofulous.’* 
- First  Lines^  cap.  iv. 

Cadaverum  se(d;iones  hominum  phthisi  ex~ 
tindorum  fere  semper  tubercula,  vomicas, 
ulcerationes  pulmonum,  exhibuerunt,  quibus 
istud  viscus  magna  ex  parte  consumitur. 


•<>’ 


DIAGNOSIS, 

Nil  difficilius  in  re  medica,  aut  summa  ' 
medici  attentione  dignius,  quam  diagnosis. 
Nunc  paucis  dicendum  est,  quomodo  phthi¬ 
sis  ab  iis  morbis  qui  notis  quibusdam  eam  si¬ 
mulant,  dignoscatur.  Hi  sunt  Cattarhus, 
Pneumonia,  Asthma,  Nostalgia,  Empyema, 
Amenorrhoea.  De  his  igitur,  ordine,  pauca 
dicemus. 

Catarrhim  —  mt^i  et  phthisin  difficillima 
est  diagnosis,  propter  similitudinem  magnum, 

praesertim 

prEesertim  in  stadio  primo.  Utique  catar- 

thus  fere  incipit  cum  gradu  aliquo  raucita- 

0 

tis,  coryza,  faucium  inflammatione  ;  sic  tus¬ 
sis  s^pe  est  violenta,  et  ab  initio  cum  muci 
expedloratione,  et  virium  magna  prostratione, 
stipata  ;  aggreditur  saepissime  vel  in  autumno 
vel  hieme.  Phthisicorum  autem  e  contrario, 
tussis  crebra  et  molesta,  initio  sicca,  postea 
cum  sputo  plerumque  purulento,  et  tempore 
verno  vel  autumnale  praecipue,  eos  infestat  * 
at  fere  aliquod  doloris  in  thorace,  vel  in  la¬ 
terum  alterutro,  fert :  signa  vero  quae  phthi- 
sin  incipientem  multum,  secundum  morbi  cau¬ 
sas,  variant. 

Signa  diagnosin  augentia  evadunt  admo¬ 
dum  conspicua:  inter  signa  notissima  est  fe¬ 
bris  heclica,  a  Culleno  ita  descripta: 

‘‘  Febris  quotidie  revertens,  accessionibus 
meridianis  et  vespertinis,  remissione,  rarius 
apyrexia,  matutina  ;  plerumque  sudoribus 
nodurnis,  et  urina  sedimentum  furfuraceo- 
lateritium  deponente 

Purulentia 


*  Synops,  Nosol,  Method.  in  loco. 

Purulentia  expeHorationis,  signum  insigne 
praebet ;  ad  quod  certissimum  reddendum, 
experimenta  sequentia  ab  ingeniosissimo  Har- 
WIN  memorantur : 

Primo,  —  Acidum  sulpburicum  mucum 
quam  pUs  facilius  solvit ;  aqua  solutioni  tali 
addita,  dispescitur  mucus  in  flocculos,  vel  in 
superficiem  natat ;  at  aqua  puri  in  acido  so¬ 
luto  addita,  latex  fit  turbidus,  vel  pus  ad 
imum  prcecipitatur : 

Secundo, — Solutio  caustici  alcali  et  pus  et 
mucum  solvet ;  sed  aqua  addita,  solum  prse- 
cipitatur  pus. 

Celsus  periculum  ab  igne  etiam  laudat,  et 
dicit :  Quicquid  excreatum  est,  si  in  ignent 

impositum  est,  mali  odoris  est ;  itaque,  qui  de 
morbo  dubitant,  hac  nota  utuntur  Sed 
ut  reHe  observatur  a  C  ulle  no,  et  pus  et  mu¬ 
cus,  igne  subje6lo,  male  olent :  at  experimen¬ 
torum  quibusdam  supra  dictorum,  necnon 
animum  ad  colorem  ejus  et  opacitatem  atten¬ 
dendo 


*  Celsus,  lib.  iii.  cap.  xxii. 

dendo,  plerumque  ejus  naturam  licet  compe¬ 
rire. 

Nuper  diclum,  pus  accurate  a  muco  ope 
microscopii,  globulosa  enim  facie  est,  distin¬ 
gui  posse.  Diflum  etiam,  pus  calori  balnei 
ab  arena  fafli,  in  fermentationem  acetosam, 
et  deinde  in  putrescentem  abire. 

Pneumonia, — Phthisis  ab  hoc  morbo,  tardo 

aggressu,  absentia  doloris  vehementis,  et  mag- 

« 

nae  pyrexiae,  cum  respiratione  valde  laboriosa 
et  vultu  livido,  facile  distinguitur. 

Asthma, — Dissimilitudo  hujus  morbi  phthi¬ 
si  conspicua  est.  Asthma  certe  est  affedlio 
spasrnodica,  invadens  paroxysmis,  et  antispas- 
modicis  sublevatur. 

Nostalgia, — Admodum  difficillima  est  dia¬ 
gnosis  hunc  morbum  inter  et  phthisin :  diri¬ 
gendi  sumus,  presertim  ex  aegri  priore  his¬ 
toria,  habitu  corporis,  et  signis  existentibus. 

Empyema^ 

Kvipyema. — Nonnunquam  etiam  diagnosis 
valde  dilFicilis  est  empyema  inter  et  plithisin : 
Per  longum  tempus,  cum  plerisque  signis 
phthisis,  praecipue  cum  febre  he6lica,  existere 
possit.  A  priore  historia  morbi  tamen,  natu¬ 
ram  ejus  intelligere  liceat.  Empyema  semper 
sequela  est  pneumoniae  et  pleuritidis,  et  sen¬ 
sum  anxietatis  vel  gravitatis  in  thorace  indu¬ 
cit,  s^peque  cum  evidente  fluduatione  stipa- 
tur. 

Amenorrhoea»  —  Signa  amenorrhoeae  saepe 
phthisi  admodum  similia  sunt.  Vera  diagno¬ 
sis  est  maximi  momenti,  quippe  consilia  me¬ 
dendi  valde  contraria  sunt.  'Ut  in  phthisi, 
ita  in  amenorrhoea,  magna  haud  raro  est  de¬ 
bilitas  ;  cutis  fit  pallida  ;  respiratio  citata  ir- 
regularisque,  et  morbus  uterque  eodem  fere 
tempore  vitae  aggreditur.  Amenorrhoea  ta¬ 
men  saepe  cum  dyspepsia,  et  appetitu  pravo, 
palpitatione,  dolore  capitis,  et  nonnunquam 
flavedine  cutis,  non  autem  cum  ulla  tussi  aut 
expedoratione  purulenta,  febreve  hedica,  sti- 

C  patiu% 

patur.  Diagnosis  presertim  difficilis  est  in 
habitu  sctofuloso ;  morbi  hi  forsan  uno  tem¬ 
pore  aggredi  possint.. 


PROGNOSIS. 


Prognosis  ex  morbi  progressu,  et  causa, 
ex  aegri  constitutione,  sexu,  arte,  et  aetate, 
coeli  temperie,  abscessusque  situ,  deduci  po¬ 
test. 

Ex  phthisi  incipiente,  bonum  exitum  spe¬ 
rare  licet ;  confirmata,  ver6,  vix  unquam  cu¬ 
rationem  admittit ;  etenim  ulcus  aeri  perpe¬ 
tuo  objectum,  et  in  parte  situm,  in  qua  non 
est  facilis  puris  edu(fi;io,  atque  a  tussi  ipsa  cre¬ 
bro  concussum,  vix  sanari  potest.  Non  vero 
semper  desperandum  est :  quanquam  hic  mor¬ 
bus  saepius  mortem  infert,  non  defuerunt  ex- 

\ 

empla, 

empla,  quibus  etiam  phthisis  confirmata  feli¬ 
citer  terminata  fuit. 

In  phthisi  quae  ab  injuria  externa  exorta  est, 
absque  vitio  interno  pr^-existente,  et  in  qua 
subito  rumpitur  vomica,  expuitur  pus  album, 
leve,  aequale  et  inodoratum,  aut  ex  qua  vix  ulla 
febris,  tussisque  non  valde  urgens,  saepius  sa¬ 
nationem  admittit ;  et  etiam  si  ulcus  ejus¬ 
modi,  a  pleuritide,  aut  peripneumonia,  suppu¬ 
rata  relidum  fuerit. 

Multi  haemoptysin  saepe  passi  sunt,  nullo 
unquam  phthiseos  signo  superveniente. 

Multum  pendet  prognosis,  ex  aegri  consti¬ 
tutione.  Pedtus  angustum  et  depressum ;  spinae 
dorsi  curvitas  ;  humeri  elati,  collum  longum ; 
vox  exilis  aut  clangosa ;  cutis  pellucens,  co¬ 
lor  valde  candicans,  et  in  genis  roseus  ;  gra¬ 
cilis  habitus  corporis  ;  creber  catarrhus ;  prae¬ 
cox  ingenium,— scrofulam  indicant ;  talibus- 
que  constitutionibus  phthisis  saepius  lethalis. 

Sexui  sequiori,  magis  huic  morbo  quam 
viris,  est  proclivitas :  haec  forsan  ex  structura 
corporum  delicatiore,  sed  potius,  me  judice, 

ex  vestitu  leviore,  oritur  ;  adde  quod,  in  urbe 
praecipue,  inter  diu  probe  amiftae  perambulant, 
nodtu  vero  fervidis,  hyemali  objedae  vi,  ferme 
nudae  conclavibus  exeant. 

Juvenilium  aetatem  amat  hic  morbus,  ci- 
tiusque  mortem  infert,  quia  tunc  temporis 
velocior  est  circuitus  ^sanguinis,  et  quia  mor¬ 
bus  hereditarius  magis  est  timendus,  quam 
in  etate  proveHiore. 

Preter  hasce  causas  supra  memoratas,  ori¬ 
tur,  et  etiam  augetur,  morbus,  ex  hominis 
arte :  opifices,  ex  artificiorum  natura,  pul¬ 
veri  admodum  expositi,  maxime  phthisi  ob¬ 
noxii  ;  talibus  morbus  lethalis,  propter  pul¬ 
verem  quam  in  pulmones  quotidie  hauriunt. 

Satis  verisimile  videtur,  tabidis  multum 
nocere  coelum  frigidum  et  mutabile  :  ni  fal¬ 
lor,  in  regionibus  frigidis  humidis  maxime 
grassatur  ;  at  tubercula  in  pulmonibus,  qua¬ 
tenus  ex  variis  signis  dignoscere  possimus, 
eosdem  elFedus  ex  anni  tempestatibus  perci¬ 
pere  videntur.  AEgri  enim,  tempore  hiemali 
aut  verno,  saepe  tussin  levem,  frequentem, 

molestam 

molestam  et  siccam,  cum  difficultate  respi¬ 
randi,  conqueruntur.  Haud  raro  tamen  sua 
sponte  remittunt,  tempore  aestivo  ;  autumno 
autem  vel  hieme  redeunt,  et  vere  appropin¬ 
quante  aegro  mortem  afferunt 

Ex  observationibus  quorundam  medicorum 
nostrorum,  qui  in  regiones  calidiores  iter  fe¬ 
cerunt,  hic  morbus,  multo  rarior  quam  in  hac 
insula,  ubi  coelum  varium  et  mutabile. 

Pendet  prognosis  ex  abseessus  situ.  In  non- 

V 

nullis  exemplis  pus  juxta  ramum  tracheae  si¬ 
tum  habet ;  ex  quo,  propter  pulmonem  ero¬ 
sam,  in  ramum  tracheae  evadit,  tussique  .eji¬ 
citur.  Interdum  vero,  rupta  vomica,  vel  vase 
sanguifero  permagno  eroso  certissime  suffoca¬ 
tur  aeger. 

Postremo,  de  morbi  progressu  et  termina¬ 
tione  judicandum  est  ex  symptomatum  gradu. 
Morbo  incipiente  vires  haud  inultum  immi¬ 
nutae,  respiratio  facilis,  tussis  lenis,  absque 

ulla 


*  Vid,  Gregor.  Tent.  Inaug.  p.  27. 

ulla  labis  hasreditariae  suspicione,  bonum  indi¬ 
cant.  Si  sputum  non  purulentum,  nondum  fe¬ 
bris  hedlica  supervenerint,  perita  medicamen¬ 
torum  et  vidus  administratio  aegrotantem  ali- 
quandiu  superstitem  servabunt.  Quando  re¬ 
spiratio  difficilis ;  tussis  molesta  ;  expecloratio 
copiosa,  foetida,  puriformis ;  sudores,  tumores 
artuum  oedematosi,  ad  extremum  ventum  est. 
Tabidis  nihil  permciosius  alvi  profluvio 

In  foeminis  gravidis  fadis,  cursus  phthiseos 
nonnunquam  sistitur  ;  at  brevi  post  partum, 
signum  omne  ejus  iterum  redintegratur,  et 
cito  sequitur  terminatio  mortifera.  Haec  om¬ 
nia,  ni  maxime  fallor,  variae  sanguinis  distri¬ 
butioni  tribuenda  sunt.  Hinc  sanguinis  de¬ 
terminatio  ad  pulmones  avertitur,  congestio 
in  iis  minuitur  vel  tollitur,  et  omnia  mala 
exinde  provenientia  magnopere  levantur  vel 
prorsus  sanantur. 

Mania 


*  Hifpocrat.  Aphor, 

Mania  phthisi  laboranti  accedente,  signa 
interdum  mitigata  sunt,  interdum  etiam  sub¬ 
lata.  Eadem  vero  decedente,  recruduit. 


RATIO  QUORUNDAM  SIGNORUM. 


Tussis, — morbo  incipiente,  ab  tuberculo¬ 
rum  irritatione  et  formatione  originem  ducit ; 
et  stadio  provedliore,  a  pure  effuso,  oritur. 

Dyspnoea  et  peBus  gravatum, — oriuntur,  vel 
a  thorace  angusto  et  compresso,  vel  a  tubercu¬ 
lis,  quae  obstant  quo  minus  libere  sanguinis  cir¬ 
cuitus  sit,  et  quoties  sanguis  solito  abundan¬ 
tius  ad  pulmones  adfluit,  ejusdem  ibi  cumu- 
latio  fit,  sicque  in  cellulosum  pulmonum  cor¬ 
pus  effusionem  efficiet,  ex  qua  tubercula  ori¬ 
ginem  ducunt. 


Ad 

Ad  febrem  he6licam, — proxime  spediandum 
est.  De  causa  hanc  febrem  concitante,  lites 
inter  medicos  adiae  sunt  diu  et  acriter ;  nec 
etiam  hodierno  die  apud  eos  convenit  quae 
causa  sit.  Plures  quidem  puri  resorpto  fe¬ 
brem  istam  adjudicare  voluerunt :  alii  autem 
hujusmodi  sententiam  prorsus  abjecerunt. 
Hedlicam  ex  puris  in  corpore  praesentia  pen¬ 
dere,  mihi  certissime  videtur ;  sed  quod  at¬ 
tinet  ad  modum  ejus  operandi,  nihil  pro  certo 
habemus. 

Eniaciatio, — a  ventriculo  cibum  male  con¬ 
coquente,  sudoribus  nodturnis,  sanguine  vi¬ 
tiato,  et  adipe  reabsorpto,  inducitur.  E  pul¬ 
monum  obstrudlione  etiam  oritur ;  omnibus 
enim  notum,  aliquid  ad  vitam  sustinendam 
necessarium,  ab  aere  circumambiente  ingre¬ 
di,  et  aliquid  etiam  vitae  noxium  per  expira- 
tionem  pulmonibus  rejici ;  systema  totum  ma¬ 
le  se  habiturum  ex  pulmone  obstrudto  patet ; 
prava  cibi  assimilatio,  cum  glandularum  me¬ 
senterii 

senterii  obstrudionibus  ad  haec  haud  dubio, 
nonnihil  conferre  possunt. 

Intumescentia  crurum^ — fit  a  debilitate,  et  a 
sanguinis  per  pulmonem  circuitu  obstrudo. 

I  ' 

Diarrhcea  colliquans.- — Vix  unquam  illa  pro¬ 
fluere  incipit,  usquedum  in  priecipite  res  aga¬ 
tur,  vel  saltem  morbus  inveteraverit :  a  mate¬ 
ria  morbida  ad  intestina  translata ;  ab  arte¬ 
riis  exhalantibus  praeter  naturam  laxatis,  et  a 
halitu  cutis  suppresso,  oritur. 

Sudor  colliquajis, — a  debilitate  generali,  et 
ab  exhalantibus  laxatis,  exoritur. 

In  dissertationis  hujus  parte  priore  didum 
est,  foeminarum  graviditatem  signa  hujus  mor¬ 
bi  lethalia  morari :  De  ratione  cujus  rei,  alia 
ab  aliis  prolata  sunt.  A  Dodore  Beddoes 
ab  oxygenio  abstrado  oriri  dicitur  ;  ab  aliis 
a  nausea  et  vomitu,  foeminis  gravidis  fadis 
adeo  familiare  ^  et  ab  aliis  demum,  ex  cursu 

D  sanguinis 


/ 


I 

f  •* 

sanguinis  pulmones  versus  averso  ;  hinc  enim 
congestiones  tolluntur  saltemve  minuuntur,  et 
mala  ab  iis  proficiscentia  ita  depelluntur. 


SECTIONES  CADAVERUM. 

f  ,  1 

Pulmonibus  phthisicorum,  e  vita  raptis, 
inspectis,  tubercula  plerumque  inveniuntur  % 
quibus  istud  viscus  magna  ex'  parte  consu¬ 
mitur.  De  eorum  natura  et  origine  adhuc 
ignotum  est.  Opiniones  varias  quae  per  mul¬ 
tos  annos  prolatae  fuerunt,  a  variis  medi¬ 
cis,  '  hic  non  in  animo  est  tradere  ;  ^pro- 
fedlbque  limites  hujusce  libelli  me  in  hanc 
arenam  descendere  vetant :  Sit  satis  in  prae¬ 
sentia,  olim  glandulas  induratas  esse  aestima- 

» i 

tas  memorare.  Sed  opinio  haec  merito  re- 

jeda 

I  ■  ■  I  ■  —  — — I  1  m,  ,  mm  ,m  mmt  11  1  m  ■  1— — ■■■— I 

f  Vide  Morgagni,  lib.  ii.  epist,  22, 

jecta '  est,  nulla  enim  strudlura  glandulosa, 
in  membrana  cellulosa  pulmonis  esse  vide¬ 
tur.  Nihil  mirum  quidem,  ea  credita  esse 
glandulas  affectas,  quoniam  inventa  fuerunt 
in  corporibus  scrofulosis,  et  in  eis  afferiis 
tumefadtione  in  glandulis  mesentericis,  lym¬ 
phaticisque  colli,  et  axillis.  Tuberculorum 
moles  admodum  varia,  noimunquam,  ex  mag¬ 
nitudine  milii  seminis  ad  eam  pisi,  vel  adhuc 
amplius.  Nunc  per  pulmonem  sparsa,  nunc 
per  pulmonem  congregata,  in  infiammationeni 
et  suppurationem  abeunt. 

Firmitas  eorum  maxime  diversa  est ;  ali¬ 
quando  nodosa,  sed  plerumque  coagulata  vel 
similia  caseo  sunt,  et,  sectione  fa6ta,  «ita  vi- 

I 

dentur ;  et  ea  posse  extitisse  in  pulmone  eo^ 
rum,  qui  nunquam  per  totam  vitam  de  tho¬ 
race  questi  erant,  compertum  est  *. 

•  ‘  F  requenter 


*  “  In  cadaveribus  nonnullorum  phthisicorum, 
qui,  dum  in  vivis  agerent,  de  nullo  pedtoris  dolore 
conquesti  fuerant,  occurrebant  in  pulmonibus  ulcera 
insignia  cum  maxime  partis  consumptione.’' — Li£U- 
TAUD,  tom.  i.  p.  489.  I 

Frequenter  haec  tubercula  ulcerata  viden¬ 
tur  ;  et,  haud  rar5  massa  eorum  ulcerata, 

speciem  unius  magni  abscessus  inducit  In 

( 

his  vomicis  communicationes  bronchiales  ple¬ 
rumque  comperiuntur  f ,  et  pulmone  presso, 
pus  ex  minoribus  ramulis,  in  asperam  arte¬ 
riam  fluere  percipitur.  Serum  vel  pus  extra 
vasa,  in  viscidam  sive  duram  crustam  muta¬ 
tum  subinde  videre  licet. 

Secundum  accuratissimum  Doclorem  Bail- 
LiE  f ,  contra  hsmorrhagias,  quae  tam  proba¬ 
bile 


*  “  Sinister  vero  lobus,  latus  versus,  duram  sub¬ 
stantiam,  ad  pjri  majoris  magnitudinem,  qu^  sub¬ 
stantiam  indurati  pancreatis  quodammodo  refere¬ 
bat,  in  ejusque  medio  parvum  ulcus,  puris  plenum, 
continebat.” — Morgagni,  lib.  ii.  epist,  zz,  art.  15. 

f  Vide  Dr  Stark’s  Works,  p.  27. 

\ 

%  Wlien  blood-veffels  are  traced  into  an  abscess 
of  the  lungs,  I  have  found  tbem  very  much  con- 
tra6led  just  before  they  reached  the  abscess,  so  that 
tlie  opening  of  their  extremities  has  bcen  closed  up 

entirely. 

bile  sunt  evasurae,  a  Natura  pulclierrime  prae¬ 
cavetur.  Substantia  pulmonis,  proxima  absces¬ 
su^  vulgo  aeri  firma  et  impervia  observatur. 
Ab  ingeniosissimo  DoHore  Stark,  partes  ple¬ 
rumque  superiores  posterioresque  pulmonis 
pr^cipue,  et  pulmonem  sinistri  bateris,  magis 
fere  quam  dextri,  affici  notatur  Observa¬ 
tio  haec  sediionibus  a  Morgagni  narratis  con¬ 
venit  f . 

\ 

Monro  ,tertius,  nuper  mihi  portionem 
pulmonis  feminae,  phthisi  extinHae,  monstra¬ 
bat.  Pars  major  pulmonis  dextri  aeque  dura 
ac  cartilago,  et  in  aquam  injecta  fundum  ejus 
statm  petivit.  Pulmonem  sanum  inter  et 
morbidum,  stratum  fuit  lymphae  coagulabi- 
lis :  Superficies  ejus,  similem  laminam  exhi¬ 
bebat. 


cntirely.  This  change  in  the  blood-vessels  is  no  doiibt 
with  a  view  to  prevent  haemorrhagies  foom  taking 
place,  which  would  certainly  be  almofl  immediatelj 
fatal.” — Morbid  Anatomy^  p-  47? 

f 

*  Dr  Stark's  Works ^  p.  28. 
f  De  Sedibus  et  Causis  Morborum. 

bebat.  Cavum,  huic  parti  morbidae  proprium^ 
fuit  aquae  plenum.  Lympha  coagulabilis  in¬ 
terdum  inter  pulm.onem  sanum  et  morbidum^ 
effunditur  ;  hoc  modo,  me  judice,  morbi  pro¬ 
gressus  quodammodo  sistitur. 

Concretiones  calcariae  intra  pulm.onCs  et 
glandulis  bronchiales  nonnunquam  inveniun¬ 
tur.  Plerique  aud:ores  de  adhaesione  inter 
pleuram  pulmonalem  et  costalem,  mentionem 
faciunt :  Quamvis  haec  species  morbida  ple¬ 
rumque  in  phthisicis  invenitur,  tamen  huic 
morbo  minime  propria ;  nam  in  quibusdam, 
qui  nunquam  phthisi  affefti  sunt,  etiam  in  eis, 
quibus  forsan  nunquam  fuerunt  graves  ulli 
morbi  periorales,  saepius  observantur  tales  ad¬ 
haesiones. 

Professorem  nostrum  observare,  rarissime 
corpus  ullum  a  se  sine  ea  lustratum  esse,  au¬ 
divi 

ME- 


*  Monro  tertius,  in  praeled. 


BE  PHTHISI  PULMONALI.  ai 

i 


MEDENDI  RATIO. 


Itaque  phtliisei,  cum  morbus  sit  qui  post¬ 
quam  adoleverit,  difficillime  vinci  possit,  ma- 
ture  occurrendum  est. 

In  tanta  tamen  causarum,  et  phthisium  va¬ 
rietate,  nulla  statui  potest  curandi  ratio  ade5 
universalis,  quoe  singulis  causis,  phthisibusque, 
earumque  diversis  stadiis  aut  gradibus,  ac¬ 
commodari  queat. 

Incertus  quidem  in  hujus  morbi  'cm^a- 
tione,  adeo  juste  medicorum  opprobrii  dicli^ 
est  medici  successus.  Stadium  incipiens  uni¬ 
cum  esse  videtur,  in  quo  strages  ejus  sup- 
primi  possit.  Constat  inter  omnes,  stadio 
provectiore,  quippe  in  quo  vix  ulla  spes  est, 
ad  remedia  levantia  sola  confugiendum. 

Verum 


N 

Verum  enim  vero,  quamvis  eorum  inefFeca- 
cia,  utpote  mere  levantium,  et  prorsus  ad  mi¬ 
serum  servandum  impotentium,  ploranda  est ; 
nihilominus  haud  parum  juvabit  aerumnas, 
contra  quas  minus  praecaveri  potuit,  levare 
saltem  posse. 

De  variis  remediis,  quae  contra  hsemopty- 
sin,  syphilin,  et  alios  morbos  jam  di6los,  in 
usum  vocamus,  mentionem  facere,  a  consilio 
hujusce  dissertationis  prorsus  abest. 

'  Tuberculorum  tradatio,  quippe  quae  hujus 
morbi  causa  infausta  generalius  sunt,  merito 
curam  medici  summam  sibi  vindicabit :  eo- 
rum  curatio  igitur  pars  paginarum  sequen¬ 
tium  praecipua  erit. 

Primo, — Consilia  ad  tuberculorum  inflam¬ 
mationem  impediendam  aut  avertendam,  ma¬ 
xime  accommodata  proponam. 

Secundo, — Remedia  illa,  quae  successu  op- 
‘  timo,  et  medicinam  facientium  experientia 
peritissimorum,  stadio  ultimo  plerumque  ad 
signa  moesta  varia  levanda,  adhibentur. 


Ad 

Ad  CONSILIUM  PRIMUM  consequenduiii,  ni¬ 
hil  melius  ccslo  miti  esse  videtur.  Migratio 
igitur  ad  regionem  calidiorem  per  acrem  hie¬ 
mem,  admodum  necessaria  est.  Loca  op- ' 
tima,  et  a  medicis  laudatissima,  sunt  in  ge¬ 
nere  Gallia  Australis,  Neapolis,  Melita,  Lusi¬ 
tania,  Insula  Madeira.  Laudantur  etiam,  et 
jure,  comitatus  Devonia^  et  partes  aliae  in 
Anglia  occidentali,- quae  forsan  haberi  possint 
ut  succedaneum  vice  locorum  remotiorum  il¬ 
lorum  haud  parvum  ;  quippe  in  quibus  phthi¬ 
sici  solatia  solita,  illa  phthisicis  debilioribus 
adeo  necessaria,  et  in  regionibus  peregrinis 
adeo  rara,  attingere  tam  facile  possint ;  quae, 
parum  abest  quin,  me  judice,  coeli  mitioris 
commoda  rependere  possint  amissa. 

Non  solum  tamen  coeli  mutatio,  sed  et  com¬ 
moda  a  navigando  orta,  plerumque  addi  so¬ 
lent  :  Et  quidem,  multis  in  exemplis,  summo 
cum  fruftu  esse  stipata  videtur  navigatio 
phthisicis,  et  saltem  signum  infaustum  omne 
fere  morari  putata  est.  Celsus  navigandi  ne¬ 
cessitatem,  speciatim  memorat :  Opus  est, 

E  (inquit), 

(inquit),  si  vires  patiuntur,  longa  naviga¬ 
tione,  cceli  mutatione  sic,  ut  densius  quam  id 

/ 

est,  ex  quo  discedit  aeger,  petatur.  Ideoque 
aptissime  Alexandriam  ex  Italia  itur 
Tussi  omnis  generis,  multum  prodesse  vide¬ 
tur  navigatio,  Celso  judice  ;  nam  iterum  lau¬ 
dat  idem :  Utilis  etiam  in  omni  tussi  est 
peregrinatio,  navigatio  longa,  loca  maritima, 
natationes  f.” 

Quanquam  saepe  fru6lus  ex  navigando  op¬ 
timi  oriuntur,  haud  negandum  tamen  est  oriri 
etiam  effe6lus  contrarios.  Nausea  constans 
phthisicos  nimis  aliquando  debilitare  et  vexare 
videtur  :  et  nihil  dubito  quin  mcKstitia,  quam 
separatio  ab  amicis  et  patria  facile  dat,  fruc¬ 
tum  alium  omnem  s^pissime  frustratum  red¬ 
diderit. 

Gregorius  noster  doctissimus,  in  praelec¬ 
tionibus  memorat,  se  censere,  in  exemplis,  in 

quibus 


*  Vide  Lib.  iii.  cap.  xxii, 
f  Lib.  IV.  cap.  iv. 

quibus  aegri  peregrinare  vix  possint,  frudum 
oriri  posse  haud  parvum  ex  hiemem  agendo 
in  temperie  arte  fada,  circa  gradum  sexage¬ 
simum  thermometri  Fahrenheitiani.  Forsan 
etiam  liceat  addere,  in  exemplis  in  quibus 
aeger  ex  Britannia  migrare  vix  possit,  com¬ 
moda  ex  navigationibus,  subinde  tempestate 
serena,  fadis,  haud  parva  oriri  posse 

Nec  migratio  ad  regionem  calidiorem  sola 
necessaria  est ;  summa  ope  vitare  coelum  hu- 
midum,  et  supra  omnia  aera  nodu,  nitendum 
est.  Ratio  ad  vestitum  etiam  habenda  est. 
Thorax,  et  partes  inferiores,  speciatim  calidae 
habendae  sunt ;  ad  quem  finem,  optimum  esse 
videtur  indusium  lanosum,  et  tibialia  lanosa. 

Exercitatio  regularis  'et  mediocris,  admo¬ 
dum  necessaria  est.  Et  quanquam  de  exer¬ 
citatione  equestri,  vix  in  verba  accuratissimi 
Sydenham  jurare  ausim,  in  quibus  cum  fidu¬ 
cia 


^  “  Si  id  imbecillitas  non  sinit,  nave  tamen  non 
longe,  gestari  commodissimum  est.’’-“CELSUs,  lib.  iu. 
cap.  22. 

cia  asserit ;  Hoc  tamen  san6le  assero,  quod 
neque  mercurius  in  lue  venerea,  neque  cortex 
Peruvianus  in  intermittentibus,  efficaciores  ex- 
tent,  quum  quam  in  phthisi  curanda  exerci¬ 
tium  jam  laudatum,  modo  aeger  |curet  ut  lin¬ 
teamina  probe  fuerint  arefada,  atque  etiam 
satis  longa  itinera  emetiatur  ;  — nullum  ta¬ 
men  exercitationis  genus  excellentius  esse  ju¬ 
dico. 

Corporis  jaflatio  pensilis,  ut  a  celeberrimo 
Doctore  Carmichael  Smyth  laudata,  multum 
prodesse  invenitur  :  quod  gestationis  genus, , 
intra  vires  hominum  uniuscujusque  generis 
est,  et  in  omni  tempestate  fruendum. 

Ad  diaetam,  cura  summa  est  adhibenda. 
Oportet  phthisicos  prorsus  di^ta  vegetabili, 
farinacea,  et  laflea,  vesci.  Lac  a  capris,  vel 
ab  asinis,  quippe  quod  ventriculo  levius  et 
minus  nutriens,  est  anteferendum.  Phlogis- 
tica  diathesi  primum  apparente,  paulum  san¬ 
guinis 


^  Opera  Universa. 

guinis  est  mittendum*,  et  catharticum  mite 
et  refrigerans  prcescribendum.  Tussi  molesta 
facta,  aut  thoracis  aut  laterum  dolore  inquie¬ 
tante,  vesicatoria,  vel  epispastica  e  pice  Bur- 
gundica  confefta,  adhibenda  sunt,  et  sanguis 
iterum  mittendus  f  Emetica  ad  nauseam  ex¬ 
citandam  data,  nunc  ssepe  prodesse  comperta 
sunt. 

At  hodierno  die,  ex  nullo  medicamento 
friudius  major  phthisicis,  quam  ex  digitali, 
percipiendus  videtur.  Quod  ad  hujus  medi¬ 
cinae  utilitatem,  autem,  medicorum  adhuc  di¬ 
versa  est  opinio.  Forsan  in  exemplis  iis,  in 
quibus  minus  profuerit,  tamen  hoc  magna  ex 
parte  ex  eo  pependerit,  quod  non  nisi  intem¬ 
pestive  usurpata  fuerit,  scilicet  morbo  jam 
provectiore  sive  inveteratiore  facito :  Magis 

ita 


*  In  the  older  or  more  stubborn  coughs,  or  in 
the  first  stage  of  a  comumptiofi,  when  the  patient 
complains  of  pains  in  his  side,  constri6tion  at  his 
breast,  or  hot  and  restless  nights,  I  have  trusted 
most  to  small  but  repeated  bleedings,  to  issues,  and 
to  a  low  and  cool  diet.” — Sir  J.  Pringle 

ita  putare  fert  animus,  quod  sim  persuasus, 
raro  medici  opem  rogare  aegros,  priusquam 
provedior  fuerit  morbus :  et  quidem  etiam 
quando  primum  arcessitus  fuerit  medicus,  re¬ 
media  alia  prius  fere  solent  proscribi. 

Cicuta  etiam  a  variis  ausioribus  multum 
fuit  laudata  ;  et  quidem  ex  vi  ejus  in  sero- 
fula  bene  nota,  eam  attentionem  nostram  op¬ 
time  merentem  habere  fert  animus ;  et  for¬ 
san  junSlam  cum  digitali  evasuram  efficacissi- 
inam. 

Nuper  maxime  laudatur  a  DoSlore  Craw- 

'  / 

FORD  solutio  niiiriatis  haryta.  Vulgo  exhi¬ 
betur  in  dosibus  quinque  vel  decem  guttula¬ 
rum,  et  gradatim  augetur  ad  viginti  vel  tri¬ 
ginta  bis  in  die. 

Ut  simile  remedium  nuper  etiam  laudatur 
solutio  muriatis  calcis.  Datur  in  dosibus  vi¬ 
ginti  vel  triginta  guttularum  quotidie. 

EruSlus  nativi,  una  cum  potu  subacido  re¬ 
frigeranti,  libere  sunt  permittendi.  Balsama 
< 

acria,  et  medicamenta  alia  hujus  generis,  olim 
adeo  multum  usurpata,  nunc  jure  optimo  de¬ 

sueta  sunt,  quippe  qus  non  solum  inutilia, 
sed  plane  perniciosa. 

Ad  tussin  levandum,  tragacanthae  trochisci, 
mucilaginosi,  glycyrrhizae,  et  demulcentia  hu¬ 
jus  generis,  alia  sunt  usurpanda. 

Nuper  tussilago  farfara  et  maranta  arundi¬ 
nacea  multum  usurpatae  fuerunt :  At  minus 
prosunt. 

In  morbi  stadio  provecliore,  ubi  tussis 
grum  assidue  vexat,  et  ubi  somnum  frangit 
et  turbat,  opiata  omnino  sunt  necessaria. 

Nunc  opus  est  medici  scientia  tota  ad  signa 
incestissima  levanda,  et  ad^  aegri  vires  susten¬ 
tandas. 

Emaciatione  et  expefloratione  purulenta 
fa6la,  cinchona  a  quibusdam  medicorum  mul¬ 
tum  laudata,  et  ab  aliis,  haud  minus  repu¬ 
diata  :  mihi  potius  utilis  agendo,  una  cum  me¬ 
dicamentis  aliis  ad  vires  suffulciendas  allatis, 
quam  ut  morbi  antidotum,  esse  videtur. 

Sequentia  observantur  a  celeberrimo  " 
Pringle  :  I  have  frequently  (inquit)  gi- 


ven 

given  three  or  four  spoonfuls,  twice  a  day, 
of  a  decodtion  of  the  bark,  of  a  middling 
strength,  without  observing  it  to  beat,  or  ob- 
strudl  the  breathing ;  but,  on  the  contrary, 
to  have  good  elfecl  when  the'  patient  com- 
plained  of  low  spirits  and  weakness 

Sudoribus  a  tonicis,  praesertim  ab  acido  mi¬ 
nerali  obstandum  :  I^orma  conveniens  et  grata 
hujus  est,  eo  miscendo  cum  conserva  rosa¬ 
rum  :  cujus  paululum  frequenter  accipi  pos¬ 
sit. 

In  stadio  provedlo,  lichen  ulandicus  a  Doc- 
tore  Fritze,  pure  rejecto,  celebratur.  Fere 
exhibetur  in  la6te  vel  aqua,  et  miseros  per 
plures  annos  sustentasse  fertur  f . 

In  hoc  morbi  stadio  saepe  ad  Bristoliam 
adire  suadetur  :  Sed,  ut  Gregorius  noster 
recte  notat  J,  locus  Kic,  minime  omnium  est 

hortandus ; 


Ohservations  on  Dtseases  of  the  Army,  p.  164. 
q  Med.  e?  Phys.  Essays^  vol.  ix. 

I  , 

hortandus ;  nam  ex  aquis  ejus  nihil  commo¬ 
di  est  sperandum  ;  et  visus  quotidianus  tam 
multorum  et  hominum  et  feminarum,  ad 
mortem  praematuram  festinantium,  haud  ali¬ 
ter  quam  aegro  a  morbo  exhausto  et  quoti¬ 
die  finem  eundem,  intempestivum  expedanti, 
spedaculum  moestum  et  periculosum  esse  po¬ 
test. 

Ad  diarrhoeam  colliquantem  nunc  levan¬ 
dam,  astringentia  et  opiata  sunt  ministranda. 
Succus  etiam  fruduum  mollium  a  Cullsno 
multum  laudatur. 

Inhalatio  acidi  carbonici  gasis  nuper  lau¬ 
data  est ;  et  in  exemplis  quibusdam  somnum 
inducere,  et  puris  ejedi  putri  dita  tem  perdere^ 
compertum  est. 

Diaeta  nunc  ex  cibo  animali  tenui  et  juscu¬ 
lis,  esse  debet ;  et  forsan  quantitatem  parvam 
vini  'rubri  aqua  diluti,  addere  liceat.  Dyspnoea 
etiam,  quae  tam  frequenter  urget,  a  vaporibus 
aquae  calidae  inhalendis  et  aethere  est  levah- 
da.  Ad  signum  alterum  molestum  quod  mo- 

F  ribundum 

ribundum  fere  vexat,  scilicet  aphthas,  suble-- 
vandum,  absorbentia  et  lotiones  astringentes, 
sunt  adhibendae. 

